Ludvig Puusepp

Ludvig Puusepp (3. detsember (vkj 21. november) 1875 Kiiev – 19. oktoober 1942 Tartu) oli eesti arst ja arstiteadlane, Eesti Teaduste Akadeemia liige loodusteaduste sektsioonis (1938–1940). Teda peetakse üheks kaasaegse neurokirurgia rajajaks.

Puusepast sai 1910. aastal maailma esimene neurokirurgia professor.

 Elukäik ja teadustegevus 
Ludvig Puusepp sündis 1875. aastal Kiievis kingsepp Martin Puusepa pojana. Tema isa oli eestlane ja ema Tšehhi-Poola päritolu. Aastatel 1885–1894 õppis Kiievi I Gümnaasiumis, mille lõpetas kuldmedaliga. Õpingud jätkusid Peterburi Sõjaväemeditsiini Akadeemias, kus ta süvenes kirurgia erialasse. V kursuse üliõpilasena töötas L. Puusepp kuulsa neuroloogi akadeemik V. M. Behterevi kliinikus. Lõpetanud 1899. aastal hiilgavalt akadeemia, jäi ta sinna tööle.

Oma esimese neurokirurgilise operatsiooni tegi L. Puusepp 1899. aastal. 1902. aastal kaitses ta doktoriväitekirja peenise erektsiooni ja ejakulatsiooni juhtivate ajukeskuste teemal. Töö oli neurofüsioloogilist laadi ja põhines neurokirurgilist tehnikat nõudvatel eksperimentidel koertega.

Aastatel 1904–1905 töötas L. Puusepp arstina Vene-Jaapani sõjas ning jätkas pärast seda tööd neuroloogia ja kirurgia ühendamiseks. Akadeemik V. M. Behterevi toetusel avati Peterburi Psühhoneuroloogia Instituudis 4. septembril 1907 maailma esimene neurokirurgia kateeder koos kliinikuga. Uut õppeainet, kirurgilist neuropatoloogiat, asus õpetama eradotsent Ludvig Puusepp. 1910. aastal valiti ta maailma esimeseks kirurgilise neuropatoloogia professoriks ja psühhoneuroloogia instituudi neurokirurgia kliiniku direktoriks. Ta õpetas erikursust ka Peterburi Sõjaväemeditsiini Akadeemias ning pidas neurokirurgia loenguid Pariisis, Londonis, Prahas, Lissabonis. Oma teadustegevuse tulemused võttis ta kokku 1917. aastal ilmunud teoses "Osnovõ hirurgitcheskoi nevropatologij. Tom I".

1914. aastal mobiliseeriti L. Puusepp sõjaväearstina. Sõjakogemused üldistas ta 1916. aastal ilmunud uurimuses "Traumaatiline sõjaneuroos" ja 1917. aastal avaldatud teoses "Närvisüsteem ja sõda".

26 Peterburi-aasta jooksul sai Ludvig Puusepast rahvusvaheliselt tuntud teadlane, kes pani aluse oma koolkonnale neurokirurgias.

 Tegevus Eestis 

1920. aastal opteerus L. Puusepp Petrogradist Eestisse, pärast seda, kui Tartus Eesti ülikool asutati, professor L. Puusepp asus Tartu ülikooli neuroloogia ja närvihaigla professoriks. 2. septembrist 1920 kuni surmani 19. oktoobril 1942 töötas ta Tartu ülikooli neuroloogiaprofessorina ja Tartu ülikooli närvikliiniku juhatajana (mille ta rajas 1921. aastalPaju, Kalju. Ludvig Puusepp 140. Eesti Tervishoiu Muuseum. – seda aastat loetakse Eesti neurokirurgia algusaastaks). Esimese ajuoperatsiooni Eestis tegi ta 8. aprillil 1921. Järgnevate aastate jooksul kujunes Tartu ülikool ainsaks neurokirurgilise ravi keskuseks Baltimaades. Ludvig Puusepa juurde tuldi operatsioonile ka Poolast, Soomest, Jugoslaaviast, Palestiinast, Venemaalt jm. Professor Puusepa õpilastest ja kaastöölistest kujunes kõrge kvalifikatsiooniga kollektiiv. Tartusse saabus tema juurde kogemusi omandama arste paljudest riikidest.

29. juunil 1921 ülendati ta kindralmajoriks. Teda autasustati muu hulgas Eesti Punase Risti I klassi teenetemärgi, Auleegioni ordeni ja Kotkaristi II klassi teenetemärgiga.

Ta oli üks 1923. aastal loodus Eesti Neuroloogide Seltsi asutajaid, hiljem selle esimees.

Aastatel 1926–1940 oli ta Tartu Pärmivabriku Vesiravila direktor.Vana vabrik uhkustab võimsa ajalooga. Ene Puusemp, Tartu Postimees. 01.10.2008. Viimati külastatud 20.06.2013.

Tartu perioodil ilmus Ludvig Puusepa kapitaalne teos "Die Tumoren des Gehirns" (1929, 726 lk), mis tõlgiti ka hispaania keelde. Aastatel 1932–1939 kirjutas ta valmis kaks ja pool köidet neljaköitelisena planeeritud käsiraamatust "Die chirurgische Neuropathologie". L. Puusepa viimaseks suuremaks ilmunud tööks jäi 1941. aastal ilmunud "Peaaju, tema töö ja tervishoid".

Ludvig Puusepa suuri teeneid arstiteaduse arendajana tunnustati tema valimisega paljude teaduslike seltside liikmeks või korrespondentliikmeks (vähemalt 32 seltsis). Ta oli Padua (1922) ja Vilniuse (1928) ülikooli audoktor; Rumeenia, Norra, Viini ja Praha neuroloogiliste ja psühhiaatriliste seltside auliige, Portugali teaduste akadeemia (1928), Ferrara teaduste akadeemia (1939) auliige jm. Ludvig Puusepp oli Eesti Teaduste Akadeemia loodusteaduste sektsiooni liige (1938–1940).

Ludvig Puusepp suri 19. oktoobril 1942 maovähki. Ta on maetud Tartu Raadi kalmistule.

 Teoseid 
 О влиянии рентгеновских лучей на возбудимость психомоторных центров (Из Патолого-анатомической лаборатории проф. В. М. Бехтерева) // Неврологический вестник. — 1899. — Том 7, № 4.
 Иннервация предстательной железы. Экспериментальное исследование. Санкт-Петербург, 1902.
 Экспериментальное психологическое исследование умственной работы школьников-онанистов по сравнению с нормальными. Юбилейный сборник Трудов по психиатрии и невропатологии, посвящённый В.М. Бехтереву. Том второй. Санкт-Петербург, 1903.
 О мозговых центрах, управляющих эрекцией полового члена и семяотделением. — Санкт-Петербург. — 1904. — 181 с.
 Лечение невралгии путём инъекции спирта в ствол нерва // Русский врач. — 1906. — Т. 46. — с. 1555-1562.
 Влияние ингаляций табака и никотина на мозговой кровоток // Обозрение психиатрии, неврологии и экспериментальной психологии. — 1906. — Т. 11. — с. 122-134.
 Нервно-сосудистый отек кожи // Санкт-Петербург, 1908. — 23 с.
 Хирургия при душевных болезнях. С В.М. Бехтеревым. Санкт-Петербург, 1908. Хирургическое лечение внутренней гидроцефалии у детей // Русский врач. — 1910.
 Оперативное лечение спастических параличей // Практическая медицина. Санкт-Петербург, 1914.
 Оперативное лечение опухолей головного мозга. Санкт-Петербург, 1914
 Травматический невроз военного времени. (Клинический очерк на основании собственных наблюдений). Петроград, 1916.
 Основы хирургической невропатологии в 4-х частях. Том 1: Периферическая нервная система. Петроград, 1917.
 Принципы нейрохирургии, 1917.
 Der Blutkreislauf im Gehirn beim Koitus. Dorpat, 1922.
 Noorus ja eluväärtus: (noorsoo enesetapmiste andmetel). s.n.: 1926.
 Symptomatologie et traitement chirurgical des lésions de la moelle épinière. J. G. Krüger, 1926.
 Hüpnoos ja suggestioon arstiteaduses ja seltskondlikus elus. (в соавторстве с Э. Кирсимяги). s.n.: 1927.
 Die Tumoren des Gehims, ihre Symptomatologie, Diagnostik und operative Behandlung. Tartu, 1927.
 К вопросу об оперативном удалении опухолей спинного мозга. Ленинград: Государственное издательство, 1928.
 Der allgemeine Einfluss des elterlichen Alkoholismus auf die Nachkommenschaft. XIX Internationaler Kongress gegen den Alkoholismus : in Antwerpen vom 20. bis 25. August 1928
 К вопросу о доброкачественных кистовидных опухолях париетальной доли. Эстония, 193?
 Los tumores del cerebro: Su sintomatologia, diagnóstico y tratamiento operatorio. Barcelona: Salvat Editores, 1931.
 Über die Entwicklung der chirurgischen Neuropathologie während der letzten 10 Jahre, nach den Daten der Nervenklinik der Universität Tartu-Dorpat. Tartu, 1932.
 Chirurgische Neuropathologie. Bd. 1, Die peripherischen Nerven. Tartu (Dorpаt): Krüger, 1932.
 Chirurgische Neuropathologie. Bd. 2, Das Rückenmark. Tartu (Dorpat): Krüger, 1933.
 Über Hirnmeningiome in Einzeldarstellungen: (Symptomatologie, Diagnostik und operative Behandlung auf Grund eigener Beobachtungen). Tartu: J. Mällo, 1935.
 Chirurgische Neuropathologie. Bd. 3. T. 1, Das Gehirn. Tartu: Krüger, 1939.
 Peaaju, tema töö ja tervishoid. Teaduslik Kirjandus, Tartu, 1941.
 Linnamägi Ü. (Compiler). Ludvig Puusepp 125 Collected papers. Tartu, Tallinn, 2000.

 Tunnustus 
pisi|püsti|Ludvig Puusepa monument Tartus

 Poola taassünni orden
 Püha Anna Ordu 2. ja 3. järgu aumärgid mõõkadega
 Püha Vladimiri 3. ja 4. järgu aumärgid mõõkadega
 1922 – Padova ülikooli audoktor
 1927 – Eesti Punase Risti mälestusmärgi II järgu I aste
 1927 – Auleegioni ordenhttps://web.archive.org/web/20200129164143/http://www.tervishoiumuuseum.ee/et/uudiste-arhiiv/229-ludvig-puusepp-140 Paju, Kalju. Ludvig Puusepp 140. Eesti Tervishoiu Muuseum.
 1928 – Vilniuse ülikooli audoktor
 1928 – Portugali Teaduste Akadeemia auliige
 1930 – Eesti Punase Risti mälestusmärgi I järgu II aste
 1936 – Kotkaristi II klassi teenetemärk
 1937 - Belgi kuninga Leopold II suurohvitseri aumärk
 1938 – Valgetähe II klassi teenetemärk
 1939 – Ferrara Teaduste Akadeemia auliige
 Rumeenia, Norra, Viini ja Praha neuroloogiliste ja psühhiaatriliste seltside auliige

 Mälestuse jäädvustamine 
Ludvig Puusepp oli ainus Eesti kindral, kellele püstitati Eesti NSV-s mälestussammas ja kelle järgi nimetati 3. augustist 1964 tänav. Ludvig Puusepa monument asub Tartus L. Puusepa tänava ääres.

 Isiklikku 
1906. aastal abiellus Ludvig Puusepp Maria Kotšubeiga, kes suri 1929. aastal. Samal aastal kihlus ta Maria Küppariga. Nende tütar Liivia Luts oli neuroloog-füsioterapeut, kes töötas Tartu Riiklikus Ülikoolis neuroloogia dotsendina. Pärast Eestisse naasmist elas ta elu lõpuni oma eramus Tartus Kalevi tänav 30. 

 Viited 

 Kirjandus 
 Ernst Raudam, Ilmar Soomere, "Ludvig Puusepp (1875–1942): neurokirurg" (lühimonograafia). Valgus, Tallinn 1977, 104 lk.

 Välislingid 

 Ain-Elmar Kaasik. "Iga rahvas vajab oma suurmehi" (Ludvig Puusepp 120) – Postimees, 12. detsember 1995.

Kategooria:Eesti arstiteadlased
Kategooria:Eesti kindralmajorid
Kategooria:Eesti sõjaväearstid
Kategooria:Eesti neurokirurgid
Kategooria:Venemaa kirurgid
Kategooria:Sõjaväemeedikud
Kategooria:Arstide Koja nõukogu liikmed
Kategooria:Eesti majaomanikud
Kategooria:Tartu Ülikooli arstiteaduskonna professorid
Kategooria:Eesti Teaduste Akadeemia (1938–1940) liikmed
Kategooria:Auleegioni rüütlid
Kategooria:Eesti Punase Risti mälestusmärgi II järgu I astme kavalerid
Kategooria:Eesti Punase Risti mälestusmärgi I järgu II astme kavalerid
Kategooria:Kotkaristi II klassi teenetemärgi kavalerid
Kategooria:Valgetähe II klassi teenetemärgi kavalerid
Kategooria:Üliõpilasselts Concordia auvilistlased
Kategooria:Uspenski kalmistule maetud
Kategooria:Sündinud 1875
Kategooria:Surnud 1942